नई दिल्ली: बॉलीवुड के मशहूर फिल्ममेकर व प्रोड्यूसर करण जौहर ने शनिवार को एक बेहद ही पुरानी तस्वीर शेयर की. इस तस्वीर में बॉलीवुड की चार बड़ी हस्तियां है, जिनमें से एक शख्स को पहचान पाना बेहद ही मुश्किल हैं. यह लगभग दो दशक पहले की तस्वीर है, जिसमें बेहद ही मोटे करण जौहर को जी सिने अवॉर्ड के दौरान फिल्म 'कुछ कुछ होता है' के लिए डेब्यू फिल्म मेकर का अवार्ड दिया गया था. यह अवार्ड कोई और नहीं बल्कि शत्रुघ्न सिन्हा की बेटी सोनाक्षी सिन्हा ने दिया. जी हां, छोटे कद में और आंखों पर चश्में के साथ सोनाक्षी ही खड़ी हैं. उनके साथ पापा शत्रुघ्न सिन्हा और डायरेक्टर सुभाष घई भी खड़े हैं.